section_heading: Dizajn i razvoj
paragraph_text: Dok se konstrukcija temelji na dizajnu ranijih modela, ugradnja električnog sustava, zakrilaca, znatno jačeg motora, čine ga vrlo različitim za letenje. Iako je "standardni" Super Cub opremljen sa 150 konjskim (112 kW) Lycoming motorom, nije ga neuobičajeno vidjeti s jačim, 180 KS (134 kW) motorom. Krilo s velikim uzgonom i snažni motor pružaju dobru podlogu za pretvorbu letjelice u hidroavion ili za ugradnju skija umjesto kotača podvozja. Osim toga izrađena je i poljoprivredna inačica PA-18A za potrebe zaprašivanja.